Situatë e rënduar me COVID para rihapjes së shkollave në ShBA 
Varianti i fundit i koronavirusit shkakton edhe vonesa dhe anulime të mijëra fluturimeve 
Vala e pestë e pandemisë së koronavirusit vazhdon të përhapet në mbarë botën, duke infektuar si të pavaksinuarit ashtu edhe të vaksinuarit. Varianti i ri, Omicron, shkaktoi anulimin e mijëra fluturimeve në vitin e ri në Shtetet e Bashkuara. Presidenti Joe Biden ka premtuar sigurimin e gjysmë miliardi testeve të shpejta, ndërsa nxënësitë amerikanë rikthehen në klasa. Më shumë se 9 mijë e 200 fluturime të brendshme dhe ndërkombëtare në ShBA u vonuan ose anuluan ditën e Vitit të Ri, për shkak të motit të keq dhe shtimit të rasteve me variantin Omicron të koronavirusit. Kjo sipas faqes së internetit që ndjek fluturimet, “Flight Aware”. Deri të dielën, u anuluan edhe 2200 fluturime tjera. Aeroporti Chicago O’hare ishte i mbushur me udhëtarë në pritje. thotë Sylvia Robinson, udhëtare nga Hjustoni. Ndërsa të infektuarit me variantin Omicron kanë më pak shanse të sëmuren rëndë, këshilltari kryesor i presidentit amerikan për pandeminë, Dr. Anthony Fauci, paralajmëron se shtimi i infeksioneve kërcënon gjithë sistemin e kujdesit shëndetësor. tha eksperti kryesor i sëmundjeve infektive. Në periudhën kur nxënësit amerikanë kthehen në mësime, mesazhi i zotit Fauci mbetet i qartë. tha ai. Kryebashkiaku i ri i qytetit të Nju Jorkut, Eric Adams, i cili bëri betimin të shtunën, tha për rrjetin ABC se qyteti më i madh i vendit është gati për rifillimin e mësimit. tha zoti Adams. Ai e merr drejtimin e Bashkisë së Nju Jorkut në një kohë kur qyteti përballet me një numër rekord rastesh të shkaktuara nga varianti Omicron. Nga e hëna mësimet rifillojnë në të gjithë vendin.